**ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

**(Σύμφωνα με τον Γενικό Κανονισμό Δεδομένων Ε.Ε. 679/2016)**

Η αστική μη κερδοσκοπική Εταιρεία με την επωνυμία «Αποστολή» (στο εξής «η Εταιρεία») που εδρεύει στον Ν. Κόσμο, Ήρας 8 & Δέσπως Σέχου 37, ΑΦΜ 997889618, Δ.Ο.Υ. ΙΖ’ Αθήνας, και ο Δήμος Μοσχάτου-Ταύρου, (στο εξής «ο Δήμος») που εδρεύει στο Μοσχάτο, Κοραή 36, ως από κοινού Υπεύθυνοι Επεξεργασίας Δεδομένων Προσωπικού Χαρακτήρα, με το παρόν σας ενημερώνουν για την κατωτέρω συλλογή, επεξεργασία και διατήρηση Δεδομένων Προσωπικού Χαρακτήρα και τα δικαιώματά σας ως υποκειμένου των δεδομένων.

Η παρούσα ενημέρωση απευθύνεται στους αιτούντες την έκδοση κάρτας, στα μέλη της οικογένειας του αιτούντος και στους νομίμους αντιπροσώπους των ανήλικων τέκνων, από το Κοινωνικό Παντοπωλείο υπό τον τίτλο «Αποστολή Αγάπης, Κοινωνικό Παντοπωλείο Ιεράς Αρχιεπισκοπής Αθηνών και Δήμου Mοσχάτου-Ταύρου» (στο εξής «το Κοινωνικό Παντοπωλείο»), για το σκοπό της παροχή προϊόντων σε δημότες ή μη-κατοίκους του Δήμου Μοσχάτου-Ταύρου, με την έκδοση σχετικής κάρτας, που τελεί υπό την ευθύνη της Εταιρείας και του Δήμου.

Η παρούσα ενημέρωση επέχει θέση ενημέρωσης για την επεξεργασία των προσωπικών σας δεδομένων σύμφωνα με τα άρθρα 13-14 του ΓΚΠΔ, επανεξετάζεται δε σε τακτά χρονικά διαστήματα και δύναται να αναθεωρηθεί.

Η Εταιρεία και ο Δήμος συλλέγουν και επεξεργάζονται τα κάτωθι δεδομένα (ενδεικτικά και όχι περιοριστικά):

**Προσωπικά Δεδομένα Αιτούντα:**

-Δεδομένα Ταυτοποίησης: Όνομα, Επώνυμο, Όνομα Πατρός, ημερομηνία γέννησης, Αντίγραφο Αστυνομικής Ταυτότητας ή Διαβατηρίου, Διεύθυνση Κατοικίας, Ηλικία, Α.Φ.Μ.

-Στοιχεία Επικοινωνίας : τηλέφωνο (σταθερό ή κινητό)

-Επαγγελματική Κατάσταση: (επάγγελμα/ ανεργία). Σε περίπτωση ανεργίας πρόσφατη βεβαίωση από Ο.Α.Ε.Δ.

-Δεδομένα Κατοικίας: Πιστοποίηση Διεύθυνσης κατοικίας με αντίγραφο Λογαριασμού ΔΕΗ ή ΕΥΔΑΠ ή τηλεφωνίας (κινητής ή σταθερής) στο όνομα του αιτούντα και συμβόλαιο ενοικίασης κατοικίας σε ισχύ μαζί με λογαριασμό στο όνομα του ιδιοκτήτη. Σε περίπτωση δημοτών που δεν είναι κάτοικοι του Δήμου απαιτείται βεβαίωση από το Δήμο ότι δεν εξυπηρετούνται από αντίστοιχο πρόγραμμα.

-Οικονομική Κατάσταση: Πρόσφατο Εκκαθαριστικό και Ε1.

-Οικογενειακή Κατάσταση: Πρόσφατο πιστοποιητικό οικογενειακής κατάστασης.

-Άλλα νομιμοποιητικά έγγραφα όπως είναι άδεια διαμονής σε ισχύ (σε περίπτωση αλλοδαπών Τρίτων Χωρών)

-Προαιρετικά, φωτογραφίες ή/και βίντεο σε περίπτωση ένταξής σας στο Κοινωνικό Παντοπωλείο ως επωφελούμενου, που έχουν ληφθεί στο πλαίσιο λειτουργίας και εκδηλώσεων από το Κοινωνικό Παντοπωλείο.

**Δεδομένα Ειδικών Κατηγοριών Αιτούντος:**

Πιστοποιητικό Αναπηρίας σε ισχύ από αρμόδια επιτροπή (μόνο για αναπηρία 67% και άνω).

**Προσωπικά Δεδομένα Μελών Οικογένειας Αιτούντος:**

-Δεδομένα Ταυτοποίησης: Όνομα, Επώνυμο, Αντίγραφο Αστυνομικής Ταυτότητας ή Διαβατηρίου,

-Βαθμός Συγγένειας με τον Αιτούντα

-Επαγγελματική Κατάσταση (επάγγελμα/ ανεργία)

-Κοινωνική Ασφάλεια

-Οικονομική Κατάσταση: Πρόσφατο Εκκαθαριστικό και Ε1. Μηνιαίο Εισόδημα

-Άλλα νομιμοποιητικά έγγραφα όπως είναι άδεια διαμονής σε ισχύ (σε περίπτωση αλλοδαπών προσώπων)

Πιστοποίηση Διεύθυνσης κατοικίας με αντίγραφο Λογαριασμού ΔΕΗ ή ΕΥΔΑΠ ή τηλεφωνίας (κινητής ή σταθερής) στο όνομα του αιτούντα και συμβόλαιο ενοικίασης κατοικίας σε ισχύ μαζί με λογαριασμό στο όνομα του ιδιοκτήτη (για όλους)

-Πρόσφατη Βεβαίωση ανεργίας από ΟΑΕΔ για κάθε άνεργο μέλος της οικογένειας.

Άδεια Διαμονής σε ισχύ ( σε περίπτωση αλλοδαπών Τρίτων Χωρών)

**Δεδομένα Ειδικών Κατηγοριών:**

Πιστοποιητικό Αναπηρίας σε ισχύ από αρμόδια επιτροπή (μόνο για αναπηρία 67% και άνω).

**Προέλευση Δεδομένων:** Η Εταιρεία και ο Δήμος επεξεργάζονται τα ως άνω προσωπικά δεδομένα που δηλώνει ή θα δηλώσει στο μέλλον , μέσω της σχετικής αίτησης, ο αιτών για την έκδοση της σχετικής κάρτας.

**Σκοποί επεξεργασίας:**

Η συλλογή και επεξεργασία των προσωπικών δεδομένων του αιτούντος και των μελών της οικογενείας του καθίσταται απαραίτητη για την αξιολόγηση, έναρξη και εκτέλεση της σύμβασης έκδοσης κάρτας για την παροχή τροφίμων από το Κοινωνικό Παντοπωλείο και ειδικότερα:

- τα στοιχεία ταυτοποίησης για την έκδοση σχετικής κάρτας

-τα στοιχεία επικοινωνίας σε περίπτωση έκδοσης της σχετικής κάρτας προκειμένου να ερχόμαστε σε επαφή μαζί σας και να λαμβάνετε τρόφιμα από το Κοινωνικό Παντοπωλείο

-τα οικονομικά στοιχεία και τα στοιχεία της οικογενειακής σας κατάστασης για την αξιολόγηση της οικονομικής κατάστασης και την πλήρωση κοινωνικών και οικονομικών κριτηρίων

- τα δεδομένα κατοικίας σας για την πιστοποίηση ότι είστε δημότες ή και κάτοικοι του Δήμου Μοσχάτου – Ταύρου

- η επεξεργασία των φωτογραφιών/βίντεο του επωφελούμενου, για την ανάρτηση του σχετικού οπτικοακουστικού υλικού στην ιστοσελίδα, στα μέσα κοινωνικής δικτύωσης που τηρεί η Εταιρεία (όπως ενδεικτικά είναι το facebook) ή σε ενημερωτικό υλικό (έντυπα, αφίσες κλπ) της Εταιρείας προς τον σκοπό προώθησης και ενημέρωσης του κοινού για τις δραστηριότητες του Κοινωνικού Παντοπωλείου και κατόπιν ρητής και ειδικής προς τούτο συγκατάθεσης του επωφελούμενου.

-τα δεδομένα υγείας, ήτοι το πιστοποιητικό αναπηρίας εφόσον προσκομιστεί, για την επιπλέον μοριοδότησή σας.

**Νομική Βάση Επεξεργασίας:**

-Νόμιμη βάση επεξεργασίας των απλών (μη ευαίσθητων) προσωπικών δεδομένων είναι η λήψη μέτρων κατά το προσυμβατικό στάδιο, η σύναψη και η εκτέλεση σύμβασης (έκδοση κάρτας) με συγκεκριμένα κριτήρια .

- Η επεξεργασία των φωτογραφιών/βίντεο γίνεται επί τη βάσει γραπτής και ειδικής συγκατάθεσης του επωφελούμενου.

-Για τα δεδομένα υγείας, η συλλογή και επεξεργασία τους διενεργείται -επί τη βάσει ρητής συγκατάθεσης με ξεχωριστό έγγραφο-από το πρόσωπο που αφορά ή από τον νόμιμο αντιπρόσωπο του (σε περίπτωση νομικής ή φυσικής αδυναμίας του ιδίου του υποκειμένου να συγκατατεθεί). Τα ως άνω δεδομένα λαμβάνονται υπόψη στην αξιολόγηση των αιτήσεων για την έκδοση κάρτας.

**Mη παροχή δεδομένων:** Σε περίπτωση που δεν επιθυμείτε να μας παρέχετε τις ως άνω πληροφορίες αναφορικά με τα ανωτέρω προσωπικά δεδομένα, δεν θα είμαστε σε θέση να αξιολογήσουμε εάν ο αιτών και η οικογένειά του στην οποία ανήκετε δικαιούται την έκδοση σχετικής κάρτας.

**Από κοινού Υπεύθυνοι Επεξεργασίας:**

Από κοινού Υπεύθυνοι Επεξεργασίας των Δεδομένων Προσωπικού Χαρακτήρα τυγχάνουν:

Ο Δήμος Μοσχάτου-Ταύρου, Κοραή 36, 18345 Μοσχάτο, τηλ.: 213 2019600,xypeteon@otenet.gr,DataProtectionOfficer: Μάριος Παπαδόπουλος.

Η αστική μη κερδοσκοπική εταιρία με την επωνυμία «Αποστολή», που εδρεύει στο Ν. Κόσμο, Ήρας 8 & Δέσπως Σέχου 37, ΑΦΜ 997889618, Δ.Ο.Υ. ΙΖ’ Αθήνας, τηλ: 213 018 4400, e-mail: info@mkoapostoli.gr

Data Protection Officer: dpo@mkoapostoli.gr

**Αποδέκτες:**

**(α)** Η Διοίκηση της Εταιρείας και του Δήμου

**(β)**Το υπαλληλικό προσωπικό και συνεργάτες της Εταιρείας και του Δήμου, που σχετίζονται με την αξιολόγηση των αιτήσεων και την έκδοση της κάρτας, οι οποίοι δυνάμει σχετικών συμβάσεων ή και εξουσιοδοτήσεων, τηρούν τα προσωπικά δεδομένα απόρρητα και ασφαλή και επεξεργάζονται τα προσωπικά δεδομένα για τους σκοπούς της παρούσας επεξεργασίας.

**(γ)** Κάθε φυσικό ή νομικό πρόσωπο, δημόσια αρχή ή υπηρεσία, δικαστικές, εισαγγελικές και ανακριτικές αρχές ή κατά περίπτωση άλλοι τρίτοι, όταν η διαβίβαση ή γνωστοποίηση των δεδομένων επιβάλλεται από τη νομοθεσία, από δικαστική απόφαση της ημεδαπής ή της αλλοδαπής νομοθεσίας ή από απόφαση άλλης Αρχής.

**Δικαιώματα Υποκειμένου**

Υπό την επιφύλαξη του εφαρμοστέου δικαίου μπορείτε να ασκήσετε, κατά περίπτωση, τα εξής δικαιώματα για τα ως άνω δεδομένα:

**-δικαίωμα πρόσβασης**(για να μάθετε ποια δεδομένα σας επεξεργαζόμαστε, για ποιο λόγο, τις κατηγορίες των δεδομένων σας και τους αποδέκτες ή και τις κατηγορίες των αποδεκτών),

**-δικαίωμα διόρθωσης**(για να διορθωθούν τυχόν ελλείψεις ή ανακρίβειες των δεδομένων σας)

**-δικαίωμα διαγραφής (δικαίωμα στη λήθη)** (διαγραφή τους από τα αρχεία μας, εφόσον όμως η επεξεργασία τους δεν είναι πλέον απαραίτητη)

**-δικαίωμα περιορισμού της επεξεργασίας** (σε περίπτωση αμφισβήτησης της ακρίβειας των δεδομένων κ.λπ.)

**-δικαίωμα φορητότητας** (για να λάβετε τα δεδομένα σας σε δομημένο και κοινώς χρησιμοποιούμενο μορφότυπο, για όσα δεδομένα τηρούνται σε ηλεκτρονικό αρχείο).

-**δικαίωμα εναντίωσης**, (για λόγους που αφορούν στην ιδιαίτερη κατάστασή σας στην περίπτωση που τα δεδομένα σας προσωπικού χαρακτήρα υφίστανται επεξεργασία για τους σκοπούς εννόμων συμφερόντων της Εταιρείας και του Δήμου)

**-δικαίωμα ανάκλησης**της συγκατάθεσής σας (έχετε δικαίωμα να ανακαλέσετε οποτεδήποτε τη συγκατάθεσή σας στην επεξεργασία των δεδομένων σας , όπου αυτή αποτελεί προαπαιτούμενο νόμιμης επεξεργασίας, χωρίς να θίγεται η νομιμότητα της επεξεργασίας που βασίστηκε σε αυτήν μέχρι και την ανάκλησή της).

H ενδεχόμενη άσκηση αυτών των δικαιωμάτων σας, πραγματοποιείται χωρίς κόστος για εσάς, υποβάλλοντας εγγράφως σχετική αίτηση:

Είτε στη διεύθυνσηdpo@mkoapostoli.gr ή με σχετική επιστολή προς την Εταιρεία (Αθήνα-Ν. Κόσμος, Ήρας 8 & Δέσπως Σέχου 37, υπόψη του Υπεύθυνου Προστασίας Προσωπικών Δεδομένων (“Data Protection Officer”), τηλ. 2130184480

Είτε στη διεύθυνση email: xypeteon@otenet.grή με σχετική επιστολή προς τον Δήμο, υπόψη του Υπεύθυνου Προστασίας Δεδομένων του Δήμου, τηλ. 2132019600

Η ικανοποίηση του αιτήματος πραγματοποιείται από το Δήμο. Κάθε αίτημα που υποβάλλεται θα πρέπει να συνοδεύεται από τα κατάλληλα αποδεικτικά στοιχεία ταυτοποίησης. Ο Δήμος μπορεί να ζητήσει την παροχή πρόσθετων πληροφοριών αναγκαίων για την επιβεβαίωση της ταυτότητάς σας.

Εάν τα αιτήματα σας είναι προδήλως αβάσιμα ή υπερβολικά, ιδίως λόγω του επαναλαμβανόμενου χαρακτήρα τους, τότε έχουμε την δυνατότητα είτε:

α) να επιβάλουμε την καταβολή εύλογου τέλους, λαμβάνοντας υπόψη τα διοικητικά έξοδα για την παροχή της ενημέρωσης ή

β) να αρνηθούμε να δώσουμε συνέχεια στο αίτημα.

Εφόσον ασκήσετε οποιαδήποτε από τα δικαιώματά σας αυτά, θα λάβουμε κάθε δυνατό μέτρο για την ικανοποίηση του αιτήματός σαςεντός **μηνός** από τη λήψη του σχετικού αιτήματος, αφού σας ενημερώσουμε είτε για την ικανοποίησή του, είτε για τους αντικειμενικούς λόγους που εμποδίζουν την ικανοποίησή του. Η ως άνω προθεσμία μπορεί να παραταθεί κατά **δύο ακόμη μήνες**, εφόσον απαιτείται, λαμβανομένων υπόψη της πολυπλοκότητας του αιτήματος και του αριθμού των αιτημάτων, ύστερα από σχετική ενημέρωση σας.

Τα ως άνω δικαιώματα σας περιορίζονται για τους λόγους που προβλέπονται από την ισχύουσα νομοθεσία.

Άρνηση του Δήμου ή αναιτιολόγητη καθυστέρηση ως προς την ικανοποίηση των αιτημάτων σας κατά την άσκηση των δικαιωμάτων σας, σας παρέχει το δικαίωμα να προσφύγετε στην **Αρχή Προστασίας Δεδομένων Προσωπικού Χαρακτήρα** ως καθ’ ύλην αρμόδια εποπτική αρχή για την εφαρμογή ΓΚΠΔ και ενώπιον των αρμόδιων δικαστικών αρχών.

**Επικοινωνία με την Αρχή Προστασίας Δεδομένων Προσωπικού Χαρακτήρα**Σε περίπτωση που θεωρείτε ότι προσβάλλονται τα δικαιώματά σας που αφορούν στην προστασία των προσωπικών σας δεδομένων διατηρείτε το δικαίωμα υποβολής καταγγελίας στην Αρχή Προστασίας Δεδομένων Προσωπικού Χαρακτήρα, στην ταχυδρομική διεύθυνση Αρχή Προστασίας Δεδομένων Προσωπικού Χαρακτήρα, Γραφεία: Κηφισίας 1-3, Τ.Κ. 115 23, Αθήνα, τηλέφωνο 210 6475628, e-mail:contact@dpa.gr, fax: +30-210 6475628, [www.dpa.gr](http://www.dpa.gr)

**Ασφάλεια Επεξεργασίας:** Οι από κοινού Υπεύθυνοι Επεξεργασίας αναγνωρίζουν τη σημασία της ασφαλείας των Δεδομένων Προσωπικού Χαρακτήρα. Για το σκοπό της επεξεργασίας λαμβάνουμε όλα τα σύγχρονα και κατάλληλα τεχνικά και οργανωτικά μέτρα, την ανταπόκριση των οποίων ελέγχουμε σε τακτά χρονικά διαστήματα, ώστε να εξασφαλίζεται η μέγιστη δυνατή ασφάλεια.

**Τήρηση Προσωπικών Δεδομένων:**

- Η Εταιρεία σε περίπτωση μη έκδοσης κάρτας, δεν τηρεί δεδομένα προσωπικού χαρακτήρα. Σε περίπτωση έκδοσης κάρτας η Εταιρεία θα διατηρεί τα δεδομένα προσωπικού χαρακτήρα (ενδεικτικά όνομα, επώνυμο, πατρώνυμο, διεύθυνση, τηλ. επικοινωνίας κλπ) για ένα (1) έτος από τη λήξη εξυπηρέτησης με οποιονδήποτε τρόπο, καθώς και εφόσον κριθεί απαραίτητο για όσο χρόνο απαιτείται για την τυχόν επίλυση δικαστικών και/ή εξωδικαστικών διαφορών συμπεριλαμβανομένης της διαμεσολάβησης, πάντοτε φυσικά υπό την επιφύλαξη ότι δεν ορίζεται κάτι διαφορετικό στην εκάστοτε ισχύουσα νομοθεσία. Μετά το πέρας χρονικού διαστήματος διατήρησης η Εταιρεία επιμελείται της ασφαλούς καταστροφής των δεδομένων σας.

- Ο Δήμος σε περίπτωση έκδοσης κάρτας λαμβάνοντας υπόψη ότι υπόκειται σε διαχειριστικούς και οικονομικούς ελέγχους, τόσο από δημόσιους όσο και από ιδιωτικούς φορείς και ελεγκτικούς μηχανισμούς, τον χρόνο γενικής παραγραφής αξιώσεων, διατηρεί τα ως άνω δεδομένα για χρονικό διάστημα πέντε (05) ετών, από τη λήξη της εξυπηρέτησής σας με οποιονδήποτε τρόπο, εκτός αν η κείμενη νομοθεσία αυξήσει το εν λόγω χρονικό διάστημα. Σε περίπτωση που δεν αναγνωριστείτε ως δικαιούχος/ επωφελούμενος και συνεπώς δεν σας εκδοθεί κάρτα, τα ως άνω δεδομένα θα τηρούνται για χρονικό διάστημαενός(01) έτους.

Εάν μέχρι τη λήξη των πέντε (05) ετών ή του ενός (01) έτους βρίσκονται σε εξέλιξη δικαστικές ενέργειες με τον Δήμο, ο εν λόγω χρόνος τήρησης των προσωπικών δεδομένων θα παρατείνεται μέχρι την έκδοση αμετάκλητης δικαστικής απόφασης.

Σε περίπτωση δικαστικής αντιδικίας τα ως άνω προσωπικά δεδομένα θα τηρούνται σε κάθε περίπτωση μέχρι τη λήξη της εκκρεμοδικίας ακόμα και στην περίπτωση υπέρβασης του ανωτέρω χρονικού διαστήματος των πέντε (05) ετών. Μετά το πέρας χρονικού διαστήματος διατήρησης ο Δήμος, επιμελείται της ασφαλούς καταστροφής των δεδομένων.

Οι φωτογραφίες/βίντεο του επωφελούμενου, που θα έχουν ληφθεί μόνον κατόπιν της ρητής συγκατάθεσης, θα διατηρηθούν για πέντε (5) χρόνια από τη λήψη τους.

**ΔΗΛΩΣΗ:**

**Α.**Ως αιτώνγια την παροχή τροφίμων από το Κοινωνικό Παντοπωλείο δηλώνω υπεύθυνα ότι έχω διαβάσει και έχω ενημερωθεί για το περιεχόμενο του παρόντος.

Όνομα και επώνυμο: ………………………………………….

Τόπος………………………, Ημερομηνία………………………..

**Β.**Ως νόμιμος εκπρόσωπος του παιδιού, δηλώνω υπεύθυνα ότι έχω διαβάσει και έχω ενημερωθεί για το περιεχόμενο του παρόντος.

Όνομα και επώνυμο νόμιμου εκπροσώπου ………………………………………….

Όνομα ανήλικου τέκνου:……………………………………….

Τόπος………………………, Ημερομηνία………………………..

Υπογραφή

**Γ.**Ως μέλος της οικογένειας του αιτούντα για την έκδοση κάρτας του αιτούντα από το Κοινωνικό Παντοπωλείο δηλώνω υπεύθυνα ότι έχω διαβάσει και έχω ενημερωθεί για το περιεχόμενο του παρόντος.

Όνομα και Επώνυμο:…………………………….

Βαθμός Συγγένειας με αιτούντα:…………..

Τόπος………………………, Ημερομηνία………………………..

Υπογραφή